OpenLLM-France/wikimedia huggingface dataset:
# Comtat de Niça

La ò lo Comtat de Niça (en occitan italianizat: «la Contèa de Niça»), que si sòna finda lo País Niçard, es una region istorica d'Occitània, a l'èst, a l'entorn de la vila de Niça e que s'espandisse tra la mar Mediterranèa (Còsta d'Azur), lo riu de Var e la cresta de l'extrèm sud dei Alps. La sieu capitala es la vila de Niça e lo gentilici es niçard -a.
A l'origina èra una part dau comtat de Provença; en lo 1388 foguèt integrat au ducat de Savòia (que devenguèt lo Reiaume de Piemont-Sardenha en lo 1720).

## Geografia

Lo territòri de la Comtat de Niça correspònde mai ò mens a l'actual arredoniment de Niça en lo departament dei Alps Maritims. La màger part de la Comtat es montanhoa e la part mediterranèa s'espandisse sus un trentenau de quilomètres.
La vila de Niça es totjorn estada la vila principala de la Comtat.

### Demografia

La populacion de la Comtat actuala viu essencialament a Niça e en riba de mar. En lo rèirepaís, li comunas de Còntes, Toreta-Levenç, Levenç, Sospèr, L'Escarea, e Brelh forman li ciutats mai importanti.
Vequí li 5 comunas mai pobladi de la Comtat:
| Classament | Comuna | Populacion totala (2021) |
| 1 | Niça | 348 085 |
| 2 | Bèusoleu | 12 674 |
| 3 | La Ternitat | 10 276 |
| 4 | Còntes | 7 544 |
| 5 | Sant Andrieu | 5 782 |

## Istòria

A l'inici èra una part de l'ancian comtat de Provença, pi a partir dau 1388, foguèt una partida dau ducat de Savòia (que venguèt lo reiaume de Sardenha en lo 1720). Pilhèt lo nom de Comtat de Niça a una data indeterminada après la dedicion a Savòia. Foguèt pi annexat a l'estat francés en lo 1860.
Despí aquò, forma l'arredoniment de Niça qu'es la màger part dau departament dei Alps Maritims, totun si garda lo nom de Comtat de Niça per designar aquela region culturala e istorica que la sieu personalitat es tot plen fòrta.
Istoricament, lo Principat de Mónegue es enclavat dins lo Comtat de Niça mas non ne'n fa partida. La vila de Menton, embau País Mentonasc, faïan partida dau Principat de Mónegue (fins en lo 1861, quora foguèron restacats a l'estat francés).

## Cultura
### Bandiera e blason

Lo drapèu de la Comtat correspònde ai armas descrichi ensinda en francés : « D'argent à l'aigle couronnée de gueules au vol abaissé, empiétant une montagne de trois coupeaux de sable issant d'une mer d'azur mouvant de la pointe et ondée d'argent ».
En la sieu Notice historique sur les blasons des anciennes provinces de France (1941), Jacques Meurgey, en soslinhant que la Comtat non a jamai possedit d'armas especifiqui, atribuïa aqueli de la Vila de Niça a tot lo país.
L'apondeson de la mar es pus recenta.

## Galaria

* Una mapa de la Comtat de Niça (en portegal) (en italian)
* Lo jardin Foncet a Niça
* Lo vilatge de Sant Estève de Tiniá, dins lu Alps Occitans (la Gavotina e la Comtat de Niça)
* Lo pòrt de Niça

## Bibliografia

BARELLI Herve [Hervé], ROCCA Rogier [Roger] (1995) Histoire de l'identité niçoise, Niça: Serre.

## Ligams extèrnes

* «Danças e musicas tradicionali de la Comtat de Niça e dau «Miegjorn»» (en fr, en, oc).
# Ismaèl Girard

Ismaèl Girard (Gençac de Savés, Gasconha, junh de 1898 – Tolosa, Lengadòc, 1976) foguèt un mètge e escrivan occitan, plan implicat dins la naissença de l'occitanisme contemporanèu.

## Biografia

Ismaèl Girard nasquèt en 1898 a Gençac, un vilatjon gascon situat a ras de Montpesat. Faguèt sos estudis segondaris al collègi Sant Nicolau de Gimont. Foguèt en aquel temps que son interès per l'occitan comencèt qu'aguèt coma professor Leopòld Medan. Posteriorament foguèt un dels impulsors de l'occitanisme abans la Segonda Guèrra Mondiala. En 1923 fondèt amb Camil Soula la revista Òc e foguèt un dels fondadors de la Societat d'Estudis Occitans. Puèi en 1928 realizèt amb Josep Carbonell i Gener l'exemplar famós de l'Amic de les Arts sus la poesia occitana, e collaborèt tanben amb l'Oficina de Relacions Meridionals de la Generalitat de Catalonha. En 1945 foguèt tanben demest los que fondèron l'Institut d'Estudis Occitans e i collaborèt un brave temps. Pr'aquò se n'alunhèt definitivament en 1964 per de rasons d'orientacion. Publiquèt divèrsas poesias en gascon jol pseudonim Delfin Dario.

## Bibliografia

Òbras scientificas (en francés)
* Le Comminges thermal et climatique (1926)
* La mortalité par tuberculose et par cancer à Toulouse (1934)
* La mortalité infantile à Toulouse au cours d'une période de 25 ans : 1908-1932 (1935)
* La tuberculose est guérissable (1940)
Literatura
* Anthologie des poètes gascons, d'Armagnac, d'Astarac, de Lomagne, d'Albret et de Bas-Comminges. (1942)
* Signes : poèmas (en occità, 1960)
# Tamara Karsavina

Tamara Platonovna Karsavina (25 de febrier de 1895, Sant Petersborg - 26 de mai de 1978, Beaconsfield) es una dançairitz russa dau sègle XX. Famosa per sa beutat, Karsavina intrèt a l'Escòla Imperiala de Balet de Sant Petersborg e foguèt engatjada, tre 1902, dins lo balet dau teatre Mariinsky. En 1909, foguèt recrutada dins lo balet creat per Sèrgi Diaghilev (1872-1929). Estar de la dança classica de la premiera partida dau sègle XX, quitèt Russia en 1918 au començament de la guèrra civila. S'installèt a Londres onte se consacrèt a l'ensenhament e a la creacion de l'Acadèmia Reiala de Dança. Ne'n foguèt vice-presidenta de 1930 a 1955. Publiquèt tanben plusors obratges tecnics.

## Liames intèrnes

* Balet.
* Dança.

## Bibliografia

* (fr) Lyane Guillaume, Moi, Tamara Karsavina : vie et destin d’une étoile des Ballets russes, Le Rocher, 2021
* (en) Arnold Haskell, Tamara Karsavina, Forgotten Books, 2018.
# Florida (omonimia)

Florida pòt èsser:
# Florida de Liébana

Florida de Liébana es un comuna espanhòla de la província de Salamanca, en Castelha e Leon.

## Referéncias

* ↑ Afirmat dins: Relacion de Municipis e los sieus Còdis per Províncias lo 1r de genièr de 2019. Data de publicacion: 8 de febrièr de 2019. Ostal d'edicion: Institut Nacional d'Estatistica d'Espanha.
* ↑ URL de la referéncia: https://ssweb.seap.minhap.es/REL/.
* ↑ URL de la referéncia: https://www.aemet.es/es/eltiempo/prediccion/municipios/florida-de-liebana-id37129.
* ↑ Afirmat dins: Registre municipal d'Espanha de 2023. Autor: Institut Nacional d'Estatistica d'Espanha. Data de publicacion: 13 de decembre de 2023.
* Portau d'Espanha
# Andòrra la Vièlha

Andòrra la Vièlha (var. Andòrra la Vielha; en catalan: Andorra la Vella) es la capitala del Principat d'Andòrra.
La fèsta patronala (en catalan: festa major) se fa lo 24 de junh, lo primièr dimenge d'agost.
Es una de las sèt parròquias d'Andòrra

## De visitar

* Casa de la Vall (Ostal de las Valadas: Parlament e Palais de Justícia)
* Glèisas de Sant Esteve, Santa Coloma e Sant Andreu
* Castèl de Sant Vicenç d'Enclar
* Pont de la Margineda.

## Ligams extèrnes

* Comú d'Andorra la Vella (Ostal de Comuna)
* Andòrra la Vièlha
* Wikimedia Commons prepausa de documents multimèdia liures sus Andòrra la Vièlha.
* ↑ «Departament d'Estadística».
# Castanhau

Castanhau es una contrada d'Occitània situada en Auvèrnhe.
Sa vila principala es Orlhac.

## Nòtas

* ↑ Segon la classificacion de Frederic Zégierman.
# Frederic Zégierman

Frederic Zégierman (en francés: Frédéric Zégierman; París, 1962) es un geograf occitan, originari de Castanhau (Auvèrnhe), resident a Valença. Aquel autor, sensible a la cultura occitana, a publicat en francés Le Guide des pays de France, en 1999 (edicions Fayard, dos volums), qu'es lo primièr atlàs amb un panorama gaireben complet dels parçans d'Occitània.

## Òbras

* Le Guide des Pays de France, Nord (1999; Fayard)
* Le Guide des Pays de France, Sud (1999; Fayard)
* La France, terre insolite (2002; Solar)
* Le Grand livre de la Gastronomie française - Encyclopédie par régions (2013; Bonneton)

## Vejatz tanben
### Ligams intèrnes

* parçans d'Occitània
* parçan

### Ligams extèrnes

* (fr) Entrevista de Frederic Zégierman dins Le Nouvel Observateur
# Miègjorn-Pirenèus

Miègjorn-Pirenèus o Mieidia-Pirenèus (en francés Midi-Pyrénées) es una anciana region administrativa de l'estat francés, en Occitània. Creada artificialament sens tenir compte de las regions istoricas, èra facha a partir d'una part importanta del país lengadocian e probablament mens d'un tresen del territòri gascon vesin de Garona; recampava uèch departaments: Arièja, Avairon, Nauta Garona, Nauts Pirenèus, Gers, Òlt, Tarn e Tarn e Garona. Èra la pus granda region de l'estat francés amb uèch departaments e mai de 45 000 km². Son còde INSEE èra 73. Lo darrièr president de la region foguèt Martin Malvy.

## Istòria

La region es creada coma circonscripcion d'accion regionala lo 2 de junh de 1960. Ven un establiment public regional lo 5 de julhet de 1972. La « lei Deferre » (lei n°82-213 del 2 de març de 1982) ne fa una collectivitat territoriala de l'executiu elegit e parteja las competéncias entre l'Estat e las regions. Ven una collectivitat territoriala après las eleccions del 16 de març de 1986.
La refòrma de 2015 installa la fusion de la region amb la de Lengadòc-Rosselhon, jol nom provisòri de Lengadòc Rosselhon Miègjorn Pirenèus lo 1èr de genièr de 2016.

## Transpòrts

Article detalhat : TER de Miègjorn-Pirenèus

## Vejatz tanben

* Occitan, Occitània
* Comunas de Miègjorn-Pirenèus.

#### Ligams extèrnes

* (fr) Miègjorn-Pirenèus sus Wikivoyage
* (oc) Sit oficial Miègjorn-Pirenèus
* (fr) Torisme Miègjorn-Pirenèus
* (fr) Portal Miègjorn-Pirenèus
* (fr) Sit de calcul d'itinerari multimodal en Miègjorn-Pirenèus
* ↑ URL de la referéncia: https://www.insee.fr/fr/statistiques/2119431?sommaire=2119504.
# Bascoat

Lo Bascoat, lo País Basco, tanben lo País Basc (Euskal Herria en basco), es un país istòric del sud-oèst d'Euròpa de lenga e cultura bascas. Se parteja entre los dos estats de França (part del departament dels Pirenèus Atlantics) e d'Espanha (part de la Comunautat Autonòma Basca e de la Comunautat Forala de Navarra). Lo gentilici es basco -a o basc -a (o fòrça rarament bàscol basca).

## Geografia politica
### Províncias

Lo Bascoat a sèt províncias istoricas o tradicionalas (en basc lurraldeak), tres al nòrd e quatre al sud. a. Dins lo Nòrd (en basco Iparralde), partida situada en França, en sus la mapa
* Labord (en basco Lapurdi);
* Sola (en basco Zuberoa);
* Bassa Navarra (en basco Nafarroa Beherea)/
b. Dins lo Sud (en basco Hegoalde), partida situada en Espanha:
* Comunautat Forala de Navarra (Nafarroako Foru Erkidegoa en basc) en rog sus la carta
* dins la Comunautat Autonòma Basca:
** Biscaia (en basco Bizkaia);
** Guipuscoa (en basco Gipuzkoa);
** Alaba (en basco Araba).
*** Treviño o Trebiñu es una enclava en Alaba qu'aperten oficialament a la region de Castelha e Leon e a la província de Burgos. Una part de la populacion e dels elegits locals e tanben los movements basquistas considèran qu'es una part del Bascoat, donc demandan son incorporacion a la província d'Alaba.Las sèt províncias tradicionalas del Bascoat, amb lors noms bascos

### Vilas principalas
## Lenga

La lenga basca (autonim: euskara [aguts̺ˈkaɾa]) es una lenga paleoeuropèa parlada al País Basc, valent a dire dins de zònas geograficas situadas al nòrd d'Espanha (País basc espanhòl Hegoalde: region de Navarra e region autonòma Comunautat de País Basc) e dins l'extrèm sud-oèst de França (Iparralde, País Basc francés, dins lo departament de Pirenèus Atlantics).
Lo basc es una lenga ergativa-absolutiva e en aquò diferís de totas las lengas indoeuropèas, qu'an un alinhament nominatiu-acusatiu. La sola lenga amb la quala lo basc a una parentat establida es la lenga aquitana atudada. Los glottologues, pel mejan de la tecnica dicha de reconstruccion intèrna, an temptat de reconstituïr una lenga proto-basca, pasmens, puèi que las donadas actualament en possession an pas encara permés de descobrir l'origina d'aquelas lengas, lor grop lingüistic familial es considerat coma isolat e sens ligam amb cap d'autre grop lingüistic.
Lo lexic basc es compausat majoritàriament de mots d'origina desconeguda, mas tanben de manlèus de sos vesins: compòrta de mots derivats del latin, de l'espanhòl e del gascon.

## Nòtas

* ↑ Del latin *uasconicātus (cf. lo navarrés e l'espanhòl ancian bascongado).
# Capitala

En politica, una capitala es al sens pròpri una vila qu'es associada al govèrn d'una region administrativa especifica que n'es lo sèti. Lo mot ven del latin caput (genitiu caputis) que significa «cap, tèsta».
Lo tèrme capluòc (var. capluec, caplòc, chapluec, chapluòc) o capduelh (capdulh en gascon) es tanben emplegat per designar la capitala d'una subdivision administrativa.

## Origina

Istoricament, lo principal centre economic d'un Estat o d'una region es sovent vengut lo centre del poder politic, venent la capitala per conquista o federacion. (La vila modèrna, pasmens, non a totjorn existit: en Euròpa Occidentala a l'Edat Mejana, lo governament itinerant èra corrent). La capitala trai naturalament las personas politicament motivadas e possedissent las competéncias necessàrias per administrar eficaçament los govèrns nacionals o imperials, coma los avocats, los politològs, los banquièrs, los jornalistas e los politicians.

## Articles connèxes

* Lista de las capitalas del mond
* Lista dels capluòcs dels departaments de França

## Bibliografia

* Clark, Greg; Moonen, Tim; Nunley, Jake (2018). Une histoire de nos villes. European Investment Bank. ISBN 9789286138768.
* (1r-6 de junh de 2005) Les villes capitales au Moyen Âge. Societat dels Istorians Medievistas de l'Ensenhament Superior Public. ISBN 9791035101893.
* Charle, Christophe; Roche, Daniel (2002). Capitales culturelles, capitales symboliques. Publications de la Sorbonne. ISBN 9782859448622.

## Nòtas e referéncias

* ↑ (2000) Atlas Geografía e Historia. Madrid: Editorial Acueducto, S. L., p. VI. ISBN 84-95523-00-0.
* ↑ «Chef-lieu» (en francés). Multidiccionari Occitan Dicodòc. Congrès permanent de la lenga occitana. [Consulta: 27 de genièr de 2024]
* Wikidata: Q5119
* Multimedia: Capitals
# Sicilian

Lo sicilian (autonim: sicilianu, en sicilian:; en italian siciliano), de còps nomenat «italian meridional extrèm», es una lenga romanica parlada en Sicília e dins las zonas del Salento (en Polha meridionala), de la Calàbria centrala-meridionala, e del Cilento meridional (en Campània).
Es en contacte amb l'occitan a La Gàrdia.

## Dialectes principals

* sicilian insular (en Sicília): lingua siciliana
* calabrés centromeridional (en Calàbria): parrata calabbrisi
* salentin (en Polha): tialettu salentinu
* cilentan meridional (en Campània): dialettu cilindanu

## Referéncias

* ↑ «Iniziative per la promozione e valorizzazione della lingua Siciliana e l'insegnamento della storia della Sicilia nelle scuole di ogni ordine e grado della Regione». region.sicilia.it.
* Portal de las lengas
# Òrdi deus Chartrós

L'Òrdi deus Chartrós (var. Chartroses) qu'ei un òrdi religiós contemplatiu de vòts solemnes, de tipe semieremitic, fondat per Sant Brunon e sheis companhons (quate clergues e dus laïcs) en 1084 dens lo massís de la Chartrosa, près de Grenòble, en Daufinat, a Saint-Pierre-de-Chartreuse dens lo departament d'Isèra, on e s'establín au ras de l'actuau monastèri de la Grana Chartrosa.

## La comunautat de la Grana Chartrosa

La vita, las costumas e l'istòria de l'òrdi que son restacadas a sa maison mair, lo monastèri de la Grana Chartrosa, lo prior deu quau es cap de l'òrdi. La comunautat qu'a un ròtle fondamentau dens la vita e l'evolucion de l'òrdi. Lo Pair generau que'ei lo son superior; qu'ei eslegit per la comunautat de concèrt dab los membres deu capítol generau.
# Miquel Costa i Llobera

Miquel Costa i Llobera (en castelhan: Miguel Costa y Llobera; Pollença, 10 de març de 1854 – Palma, 16 d’octòbre de 1922) foguèt un poèta malhòrquin de lenga catalana, prèire e escrivan.
Foguèt discípol del poèta barcelonés Josep Lluís Pons i Gallarza e condiscípol del poèta Joan Alcover, e d'autres autors contemporanèus qu'apartenián a l'Escòla Malhorquina. En 1902 foguèt Mèstre en Gai Saber.
Mantuna de sas poesias es estada revirada a d'autras lengas o musicada en catalan. Particularament, sa creacion mai emblematica de Costa i Llobera foguèt lo poèma Lo Pi de Formentor, una de las poesias mai coneishudes de la literatura catalana.
Lo poèta mantenguèt qualques correspondéncias per letra amb Frederic Mistral.

## Òbras

En catalan:
* Lo pi de Formentor (1875)
* Poesies (1885)
* De l'agre de la terra (1897)
* Tradicions i fantasies (1903)
* Horacianes (1906)
* Visions de Palestina (1908)
En castelhan:
* Líricas (1899)
# Ongrés

L'ongrés es una lenga finoogrica d'Euròpa Centrala. Es la lenga oficiala d'Ongria, a mai se parla dins de regions ongresas de Serbia, Eslovaquia, Ucraïna, Croàcia e Romania, e tanben (dempuèi lo 1èr de mai de 2004) es oficiala dins l'Union Europèa.

## Fonetica e escritura
#### Alfabet

A l'origina aquesta lenga fasiá servir un sistèma d'escritura runica (rovásírás, székely rovásírás o simplament rovás), pr'aquò Sant Estève, lo primièr monarca del Reialme d'Ongria entamenèt una reforma per adoptar l'alfabet latin parallèla a la conversion al cristianisme que se faguèt lo país. Uèi s'emplega una varianta d'aqueste alfabet amb qualques letras particularas, amb d'accents per las vocalas (coma ő i ű), e de combinasons de consonas (digrafs) coma gy, cz o sz que son particularas a aquesta lenga.

## Lèxic de basa

* Szervusz (o forma corta szia – Adieu (a una persona)
* Sziasztok / Szervusztok – Adieussiatz (per mai d'una persona)
* Hogy vagy? – Cossí va? (informal)
* Hogy van? – Cossí va? (formal en vossejar)
* Hogy vagytok? – Cossí anatz? (per mai d'una persona)
* Jól vagyok, köszönöm – Va plan, mercé
* Jó reggelt – Bonjorn (de matin)
* Jó napot – Bonjorn (lo demai del jorn nap es jorn o/e solelh)
* Jó estét – Bona nuèch
* Viszontlátásra (o forma corta viszlat) – Adieu (per partir)
* Igen – Òc
* Nem – Non
* Köszönöm – Mercé
* Köszönöm szépen – Mercé plan
* Köszi – Mercé (colloquial)
* Szivesen – De res
* Bocsánat! – Perdon!
* Károly vagyok – Soi Karoly (Carles)
* Értem – Compreni
* Nem értem – Compreni pas
* Nem tudom - Sabi pas
* Hol van...? – Ont es...?
* Nyitva dobèrt
* Zarva barrat

### Distribucion geografica actuala

| País | Parlants |
| Ongria | 9.500.000-10.000.000 (2001) |
| Romania (principalament Transilvània) | 1.443.970 (2002) |
| Eslovaquia | 520,528 (2001) |
| Serbia (principalament a Voivodina) | 293.299 (2002) |
| Ucraïna (principalament a la Transcarpàcia) | 149.400 (2001) |
| Estats Units | 117.973 |
| Canadà | 75.555 (2001) |
| Israèl | 70.000 |
| Àustria (principalament a Burgenland) | 22.000 |
| Croàcia | 16.500 |
| Eslovènia | 9.240 |
| Total | 12.000.000-13.000.000 |
    Fònt: Ethnologue

## Vejatz tanben

* (en) Proteccion de las lengas minoritàrias d'Euròpa, coma l'ongrés dins qualques païses
* Carta Europèa des Lengües Regionaus o Minoritàries
* Portal de las lengas
* ↑ «Hungarian Learning Community and Resources: How many people speak Hungarian?». academy.europa.eu. [Consulta: 11 de decembre de 2024]
# 11 de decembre
## Eveniments

* 1941 - Segonda Guèrra Mondiala: Alemanha e Itàlia declaran la guèrra als Estats Units

## Naissenças

* 1781 - David Brewster, fisician escocés (m. 1868)
* 1803 - Hector Berlioz, compositor francés (m. 1869)
* 1810 - Alfred de Musset, poèta francés (m. 1857)
* 1826 - William Waddington, primièr ministre de França (m. 1894)
* 1843 - Robert Koch, bacteriologista alemand, Prèmi Nobel de Fisiologia o Medecina (m. 1910)
* 1882 - Max Born, fisician alemand, Prèmi Nobel de Fisica (m. 1970)
* 1890 - Carlos Gardel, cantaire argentin de tango (m. 1935)
* 1905 - Erskine Hamilton Childers, president de la Republica d'Irlanda (m. 1974)
* 1908 - Manoel de Olivera, realizator portugués
* 1910 - Noel Rosa, cantaire e compositor brasilièr (m. 1937)
* 1910 - Naguib Mahfouz, escrivan egipcian, Prèmi Nobel de Literatura (m. 2006)
* 1918 - Alexandr Solzhenitzyn, escrivan rus, Prèmi Nobel (m. 2008)
* 1925 - Paul Greengard, neuroscientific american, Prèmi Nobel de Fisiologia o Medecina
* 1930 - Jean-Louis Trintignant, actor francés
* 1943 - John Kerry, politician american
* 1953 - Andrei Makarévich, cantaire, musician e poèta rus
* 1958 - Alberto Ruiz-Gallardón, politician espanhòl
* 1961 - Macky Sall, president de Senegal
* 1962 - Paul Haslinger, musician austrian-american (Tangerine Dream)
* 1981 - Javier Pedro Saviola, fotbolaire argentin

## Decèsses

* 384 - Papa Damasi Ier (n. 305)
* 1735 - Antòni Rivals, pintor occitan (n. 1667)
* 1913 - Jacob Brønnum Scavenius Estrup, primièr ministre de Danemarc (n. 1825)
* 1938 - Christian Lous Lange, pacifista norvegian, Prèmi Nobel de la Patz (n. 1869)
* 1978 - Vincent du Vigneaud, quimista american, Prèmi Nobel (n. 1911)
* 1978 - Raúl Alberto Lastiri, president d'Argentina (n. 1915)
* 1999 - Franjo Tuđman, president de Croàcia (n. 1922)
* 2000 - Johannes Virolainen, primièr ministre de Finlàndia (n. 1914)
* 2001 - Mainza Chona, primièr ministre de Zambia (n. 1930)
* 2004 - Jozef Lenárt, primièr ministre de Checoslovaquia (n. 1923)
* 2012 - Ravi Shankar, musician indian-american (n. 1920)
Vejatz tanben:
* 10 de decembre | 12 de decembre
* genièr | febrièr | març | abril | mai | junh | julhet | agost | setembre | octobre | novembre | decembre
* Calendièr d'eveniments (los 366 jorns de l'an).
# Mont Mulhacén

Lo mont Mulhacén (AFI: /mulaˈsen/; altitud: 3 478–3 482 m) es la cima pus auta de l'Espanha continentala. Se situa dins la Sierra Nevada dins lo sud de la peninsula Iberica.
# Sierra Nevada (Espanha)

La Sierra Nevada es un massís montanhós dau sud de la Peninsula Iberica.
# John Kerry

John Forbes Kerry (Aurora, Colorado, 11 de decembre de 1943) es un politician american. Es actualament lo 68en Secretari d'Estats dels Estats Units. Anteriorament Kerry ocupèt lo cargue de senador dels Estats Units per l'estat de Massachusetts de 1985 a 2013, e se presentèt a las eleccions presidencialas americanas de 2004 pel Partit Democrata mas foguèt vençut per George W. Bush.
# Alberto Ruiz-Gallardón

Alberto Ruiz-Gallardón Jiménez (Madrid, 11 de decembre de 1958) es un politician espanhòl conservador, membre del Partit Popular. Es, dempuèi decembre de 2011, l'actual ministre de la Justícia del govèrn espanhòl dirigit per Mariano Rajoy e foguèt anteriorament president de la Comunitat de Madrid de 1995 a 2003 e puèi cònsol de la capitala espanhòla, Madrid, de 2003 a 2011. Venguèt conegut internacionalament en 2013 aprèp l'aprovacion de la nòva lei sus l'avortament, qu'a recebut l'escais de Lei Gallardón.
# Gascueña

Gascueña qu'ei ua comuna castelhana fondada per gascons.$^,$ Qu'ei administrativament dens la província de Cuenca e la Comunautat Autonòma de Castelha-La Mancha, dens l'estat espanhòu.

## Articles connèxes

* Diaspòra occitana

## Nòtas e referéncias
### Referéncias

* ↑ “Bajando por la parte más antigua de Gascueña donde se conserva el trazado urbanístico del primer asentamiento de los gascones llegados en el siglo XII para apoyar al rey castellano Alfonso VIII, nos encontramos con Ángel que volvió a su pueblo con su mujer tras el cierre de la fábrica de caramelos Fiesta.” Auñón (2022)
* ↑ “Sin embargo fueron francos (provenientes de la Gascuña francesa, de aquí la similitud del nombre) los primeros pobladores de la villa” Carretero Gallarte (sd)
* ↑ Madoz (2022).

## Bibliografia

* Auñón (2022): Paco Auñón, "Gascueña, un pequeño pueblo de Cuenca con más jóvenes que ancianos", Cadena Ser, en linha, 26 d'abril de 2022.
* Carretero Gallarte (sd): Iván Amor Carretero Gallarte, "Gascueña", Enciclopedia del Románico, Aguilar de Campoo: Fundación Santa María la Real, s.d. e en linha.
* Madoz (2022): Pascual Madoz e Ibáñez. "GASCUEÑA : l. con ayunt. en la prov. y dióc. de Cuenca", Diccionario geográfico-estadístico-histórico de España y sus posesiones de Ultramar. Vol. 16. Estrasborg: Edicions Talvera. 2022. p. 4910.
* Portau d'Espanha
# Walter Gómez

Walter Gómez (Montevideo, lo 12 de decembre de 1927 – Vicente López, Argentina, lo 4 de març de 2004) que ho un fotbolaire uruguaian qui joguè dens lo son país dab lo Club Nacional de Football (que ho campion dab eth en 1946 e 1947), puish en Argentina dab River Plate (que ho campion dab eth, aqueth còp d'Argentina, en 1950, 1952 e 1955).
Estadi : Lo Monumentau - La Maquina - Superclassic - Jogadors